**UPUTSTVO ZA PODNOŠENJE ZAHTJEVA ZA PRIZNAVANJE INOSTRANE VISOKOŠKOLSKE KVALIFIKACIJE**

**1)**ZAHTJEVI ZA **STRUČNO PRIZNAVANJE**(U SVRHU ZAPOŠLJAVANJA) PODNOSE SE UNIVERZITETU U SARAJEVU NA SLIJEDEĆU ADRESU:

**UNIVERZITET U SARAJEVU  
(Zahtjev za priznavanje IVK)  
Obala Kulina bana 7/II  
71000 SARAJEVO**

**2)**ZAHTJEVI ZA **AKADEMSKO PRIZNAVANJE** (NASTAVAK OBRAZOVANJA) SE PODNOSE FAKULTETU ILI AKADEMIJI NA KOJOJ JE ORGANIZIRAN ODGOVARAJUĆI STUDIJSKI PROGRAM U ODNOSU NA STUDIJSKI PROGRAM PO KOJEM JE INOSTRANA VISOKOŠKOLSKA KVALIFIKACIJA STEČENA; UKOLIKO JE INOSTRANA VISOKOŠKOLSKA KVALIFIKACIJA STEČENA PO STUDIJSKOM PROGRAMU, A NE POSTOJI FAKULTET ILI AKADEMIJA NA KOJOJ JE ORGANIZIRAN ODGOVARAJUĆI STUDIJSKI PROGRAM, ILI JE STRANI STUDIJSKI PROGRAM MULTIDISCIPLINARAN/INTERDISCIPLINARAN, ZAHTJEV ZA AKADEMSKO PRIZNAVANJE SE PODNOSI UNIVERZITETU U SARAJEVU.

**3)**TROŠKOVI POSTUPKA PRIZNAVANJA UTVRĐENI SU CJENOVNIKOM U PRILOGU

**4)**UPLATA ZA STRUČNO PRIZNAVANJE SE VRŠI NA RAČUN UNIVERZITETA U SARAJEVU KAKO SLIJEDI:

**Svrha doznake:**Uplata za postupak priznavanja IVK

**Primalac:**JR Trezor KS Univerzitet u Sarajevu

**Račun primaoca broj:**141 196 53200084 75

**Vrsta prihoda:** 722429

**Općina:** 077

**Budžetska organizacija:** 2104001

**Poziv na broj:**0000000012

**5)**UPLATE ZA AKADEMSKO PRIZNAVANJE VRŠE SE U NA **ADRESU FAKULTETA** **ILI AKADEMIJE** KOJIM SE ZAHTJEV PODNOSI, A UKOLIKO SE ZAHTJEV PODNOSI UNIVERZITETU, UPLATA SE VRŠI NA RAČUN UNIVERZITETA NA NAČIN KAKO JE TO NAVEDENO POD TAKOM 4. OVOG UPUTSTVA.

**6)** UZ ZAHTJEV ZA **STRUČNO PRIZNAVANJE** PRILAŽE SE SLIJEDEĆA DOKUMENTACIJA:

**a)** obrazovna isprava o stečenoj visokoškolskoj kvalifikaciji odnosno drugi dokument koji zamjenjuje orginal iz kojeg se može utvrditi da je podnosilac zahtjeva stekao odgovarajuće obrazovanje i titulu ili je započeo studij

**b)** dodatak diplomi sa transkriptom ocjena ili drugi dokument koji je izdala visokoškolska ustanova iz kojeg se mogu utvrditi stečeni rezultati učenja

**c)**ovjerena kopija dokumenta kojim se potvrđuje da je podnosilac zahtjeva promijenio ime i/ili prezime

**d)** ovjerena kopija identifikacionog dokumenta

**e)** saglasnost podnosioca zahtjeva za provjeru i obradu podataka

**f)**biografija (uključujući adresu i broj telefona podnosioca zahtjeva)

**g)** dokaz o izvršenoj uplati troškova postupka

***Napomena:***Dostavljaju se isključivo ovjerene kopije

Dodatne informacije se mogu dobiti putem e-maila: berina.smajlovic@unsa.ba

**O B A V J E Š T E N J E**  
  
Prijem stranaka zainteresiranih za postupak stručnog priznavanja inostranih visokoškolskih kvalifikacija na Univerzitetu u Sarajevu moguć je svakog radnog dana u vremenskom periodu od:  
**9:30 do 11:30 sati**  
  
uz obavezu prethodnog dogovora termina putem telefona : +387 33 565 113